CELEX: 52021DP0094
Language: fi
Date: 2021-03-25 00:00:00
Title: Euroopan parlamentin päätös olla vastustamatta delegoidun asetuksen (EU) N:o 640/2014 muuttamisesta siltä osin kuin on kyse noudattamatta jättämiseen sovellettavista säännöistä nauta-, lammas- ja vuohieläinten tunnistus- ja rekisteröintijärjestelmän osalta sekä eläintukijärjestelmissä tai eläimiin liittyvissä tukitoimenpiteissä ilmoitettuihin eläimiin liittyvien hallinnollisten seuraamusten tason määrittämisen osalta 19. helmikuuta 2021 annettua komission delegoitua asetusta (C(2021)00993 – 2021/2566(DEA))

8.12.2021   
            
            
               FI
            
            
               Euroopan unionin virallinen lehti
            
            
               C 494/193
            
         
      P9_TA(2021)0094
      Päätös olla vastustamatta delegoitua säädöstä: nauta-, lammas- ja vuohieläinten tunnistus- ja rekisteröinti
      Euroopan parlamentin päätös olla vastustamatta delegoidun asetuksen (EU) N:o 640/2014 muuttamisesta siltä osin kuin on kyse noudattamatta jättämiseen sovellettavista säännöistä nauta-, lammas- ja vuohieläinten tunnistus- ja rekisteröintijärjestelmän osalta sekä eläintukijärjestelmissä tai eläimiin liittyvissä tukitoimenpiteissä ilmoitettuihin eläimiin liittyvien hallinnollisten seuraamusten tason määrittämisen osalta 19. helmikuuta 2021 annettua komission delegoitua asetusta (C(2021)00993 – 2021/2566(DEA))
      (2021/C 494/19)
      
         Euroopan parlamentti, joka
      
                  —
               
               
                  ottaa huomioon komission delegoidun asetuksen (C(2021)00993),
               
            
                  —
               
               
                  ottaa huomioon komission 26. helmikuuta 2021 päivätyn kirjeen, jossa komissio pyytää parlamenttia ilmoittamaan, ettei se aio vastustaa delegoitua asetusta,
               
            
                  —
               
               
                  ottaa huomioon maatalouden ja maaseudun kehittämisen valiokunnan 17. maaliskuuta 2021 päivätyn kirjeen valiokuntien puheenjohtajakokouksen puheenjohtajalle,
               
            
                  —
               
               
                  ottaa huomioon Euroopan unionin toiminnasta tehdyn sopimuksen 290 artiklan,
               
            
                  —
               
               
                  ottaa huomioon Euroopan parlamentin ja neuvoston asetuksen (EU) N:o 1306/2013 (1) ja erityisesti sen 63 artiklan 4 kohdan, 64 artiklan 6 kohdan, 77 artiklan 7 kohdan ja 115 artiklan 5 kohdan,
               
            
                  —
               
               
                  ottaa huomioon työjärjestyksen 111 artiklan 6 kohdan,
               
            
                  —
               
               
                  ottaa huomioon maatalouden ja maaseudun kehittämisen valiokunnan suosituksen päätökseksi,
               
            
                  —
               
               
                  ottaa huomioon, että työjärjestyksen 111 artiklan 6 kohdan kolmannen ja neljännen luetelmakohdan mukaisessa määräajassa, joka päättyi 25. maaliskuuta 2021, ei ole esitetty vastalauseita,
               
            
                  A.
               
               
                  ottaa huomioon, että neuvoston asetuksessa (EY) N:o 21/2004 (2) säädetään, että jäsenvaltioiden on otettava käyttöön lammas- ja vuohieläinten tunnistus- ja rekisteröintijärjestelmä ja että Euroopan parlamentin ja neuvoston asetus (EY) N:o 1760/2000 (3) sisältää samanlaisia vaatimuksia nautaeläinten tunnistus- ja rekisteröintijärjestelmän osalta, ja katsoo että on aiheellista yhdenmukaistaa säännöt, jotka koskevat näiden kolmen eläinluokan tunnistus- ja rekisteröintijärjestelmän noudattamatta jättämistä;
               
            
                  B.
               
               
                  katsoo, että yksinkertaisuuden vuoksi on yhdennetyn hallinto- ja valvontajärjestelmän kehitys huomioon ottaen asianmukaista mukauttaa komission delegoidussa asetuksessa (EU) N:o 640/2014 (4) säädettyjä, eläintukijärjestelmiä tai eläimiin liittyviä tukitoimenpiteitä koskevia hallinnollisia seuraamuksia siten, että hallinnollisia seuraamuksia ei sovelleta, jos ei-määritettyjä eläimiä on enintään kolme, ja mukauttamalla sovellettavien seuraamusten tasoa, jos havaitaan enemmän kuin kolme ei-määritettyä eläintä;
               
            
               
                  1.
               
               
                  ilmoittaa, ettei se vastusta delegoitua asetusta;
               
            
               
                  2.
               
               
                  kehottaa puhemiestä välittämään tämän päätöksen neuvostolle ja komissiolle.
               
            
         (1)  Euroopan parlamentin ja neuvoston asetus (EU) N:o 1306/2013, annettu 17. joulukuuta 2013, yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta (EUVL L 347, 20.12.2013, s. 549).
      
         (2)  Neuvoston asetus (EY) N:o 21/2004, annettu 17. joulukuuta 2003, lammas- ja vuohieläinten tunnistus- ja rekisteröintijärjestelmän käyttöönottamisesta ja asetuksen (EY) N:o 1782/2003 ja direktiivien 92/102/ETY ja 64/432/ETY muuttamisesta (EUVL L 5, 9.1.2004, s. 8).
      
         (3)  Euroopan parlamentin ja neuvoston asetus (EY) N:o 1760/2000, annettu 17. heinäkuuta 2000, nautaeläinten tunnistus- ja rekisteröintijärjestelmän käyttöönottamisesta sekä naudanlihan ja naudanlihatuotteiden pakollisesta merkitsemisestä ja neuvoston asetuksen (EY) N:o 820/97 kumoamisesta (EYVL L 204, 11.8.2000, s. 1).
      
         (4)  Komission delegoitu asetus (EU) N:o 640/2014, annettu 11. maaliskuuta 2014, Euroopan parlamentin ja neuvoston asetuksen (EU) N:o 1306/2013 täydentämisestä yhdennetyn hallinto- ja valvontajärjestelmän sekä suoriin tukiin, maaseudun kehittämistukeen ja täydentäviin ehtoihin sovellettavien maksujen epäämis- ja perumisedellytysten sekä hallinnollisten seuraamusten osalta (EUVL L 181, 20.6.2014, s. 48).